Winter Games

Winter Games — 1985-yilda Epyx kompaniyasi tomonidan ishlab chiqilgan sport videoo‘yini. Yevropada U.S. Gold tomonidan nashr etilgan. Juda katta muvaffaqiyat qozongan Summer Games o‘yinining qor va muz mavzusidagi davomi hisoblangan Winter Games dastlab 1985-yilda Commodore 64  uchun chiqarilgan. Keyinchalik u 1980-yillarda ommalashgan bir qator kompyuterlar va videoo‘yin konsollariga moslashtirilgan.

Qishki Olimpiada o‘yinlarida o‘tkaziladigan sport turlariga asoslangan ushbu o‘yin “Epyx Winter Games”  nomi ostida(XOQ litsenziyasiga ega bo‘lmagan holda) virtual ko‘p sportli karnaval sifatida taqdim etilgan. Unda 8 nafargacha o‘yinchi ishtirok etishi mumkin. Har bir o‘yinchi o‘zi vakillik qiladigan mamlakatni tanlaydi. Shundan so‘ng o‘yinchilar turli musobaqalarda navbatma-navbat qatnashib, medal qo‘lga kiritishga harakat qiladi.

 Musobaqalar 
Mavjud musobaqalar platformaga qarab biroz farq qilishi mumkin, biroq ular quyidagi turlarning ayrimlarini yoki barchasini o‘z ichiga oladi:
Slalom
Tramplindan sakrash
Biatlon
Bobsley
Figurali uchish
Konkida yugurish sporti
Chana sporti
Fristayl
Free skating

O‘yin o‘yinchilarga barcha musobaqalarda ketma-ket qatnashish, bir nechta musobaqani tanlash, faqat bitta musobaqani tanlab o‘ynash yoki alohida musobaqani mashq qilish imkonini beradi.

 Platformalar 
Winter Games o‘yini Amiga, Apple II, Atari ST, Macintosh, Apple IIGS, Amstrad CPC, ZX Spectrum va IBM PC kompyuter platformalariga, shuningdek Atari 2600, Atari 7800, Nintendo Entertainment System hamda Family Computer Disk System videoo‘yin konsollariga moslashtirilgan. 2004-yilda u C64 Direct-to-TV qurilmasidagi o‘yinlardan biri sifatida taqdim etilgan. 2009-yil fevral oyida esa Yevropada Virtual Console talqini chiqarilgan.

 Manbalar 

Turkum:Qishki Olimpiada videoo'yinlari